શહેરમાં રાત પડતા જ લુખ્ખાઓ બેફામ બની જતા હોય છે ત્યારે રાજનગર ચોકમાં ગત રાત્રે નશામાં ચૂર થઈને નીકળેલા દારૂડિયાએ ખુલ્લી છરી સાથે આતંક મચાવ્યો હતો અને દુકાનો-હોસ્પિટલો બંધ કરાવી દેતા લોકોમાં ફફડાટ વ્યાપી ગયો હતો આ સમયે પાનની દુકાને ફાકી ખાવા ઉભેલા એક નિર્દોષ વેપારીને કોઈ કારણ વિના ગાળો ભાંડી છરીના ઘા ઝીકી ભાગી જતા પોલીસ કાફલો દોડી ગયો હતો અને નાશી છૂટેલા નશાખોરને ઝડપી પાડવા રાત આખી દોડધામ કરી હતી આરોપીની ઓફિસની જડતી લેતા ત્યાંથી પણ દારૂની ખાલી બોટલો મળી આવતા પોલીસે કબ્જે લીધી હતી.